Kip Keino

Kipchoge Hezekiah Keino, conoixiu esportivament como Kipchoge Keino u Kip Keino y naixiu de Kipsamo, Kenya o 17 de chinero de 1940, ye un atleta kenyata corredor de fundo y meyo fundo. Estió lo primer campión olimpico kenyata y lo primer atleta africano en superar un récord d'o mundo d'atletismo, en estar un d'os primers corredors corredors kenyatas de meya y larga distancia que aconsiguió notables exitos internacionals; ha serviu d'inspiración a muitos d'os suyos compatriotas y ha aduyau a que Kenya se convertese en a potencia atletica que ye hue lo día.

Participó en cuatro Chuegos Olimpicos, ganando dos medallas d'oro, una d'archent y una de bronce. A suya victoria mas memorable estió en os a preba d'os 1.500 metros de Mexico 1968, an contra tot pronostico superó a lo favorito Jim Ryun con un tiempo de 3:34.91.

Dimpués d'a suya retirada d'o esporte d'alto livel cal destacar que estió president d'o Comité Olimpico de Kenya mientres o periodo 1999-2017 cuan le succedió lo tamién atleta retirau Paul Tergat. Tamién se dedicó a la aduya humanitaria en o suyo país y sobretot en Eldoret, o suyo lugar de residencia, comprometendo-se en causas humanitarias pa amillorar las condicions d'os mas desfavoreixius y la sociedat. Chunto a la suya muller empecipió fundando o Lewa Children's Home pa ninos popiellos, mas tarde en 1999 a KipKeino Primary School, y en 2009 a Kip Keino Secondary School an combina a educación y l'esporte.

 Competicions internacionals 
 Edición Competición Lugar Puesto Preba Marca 1962 Chuegos d'a Commonwealth Perth 11º 3 millas ? 1964 Chuegos Olimpicos Tokio 5º 5.000 m.l. 13:49.6 1964 Chuegos Olimpicos Tokio Series 1.500 m.l. 3:41.9 1965 Chuegos Panafricanos Brazzaville 1º 1.500 m.l. ? 1965 Chuegos Panafricanos Brazzaville 1º 5.000m.l. ? 1966 Chuegos d'a Commonwealth Kingston 1º Milla ? 1966 Chuegos d'a Commonwealth Kingston 1º 3 millas ? 1968 Chuegos Olimpicos Mexico 1º 1.500 m.l. 3:34.91 1968 Chuegos Olimpicos Mexico 2º 5.000 m.l. 14:05.16 1970 Chuegos d'a Commonwealth Edimburgo 1º 1.500 m.l. ? 1970 Chuegos d'a Commonwealth Edimburgo 3º 5.000 m.l. ? 1972 Chuegos Olimpicos Múnich 1º 3.000 m.o. 8:23.64 1972 Chuegos Olimpicos Múnich 2º 1.500 m.l. 3:36.81 1973 Chuegos Panafricanos Lagos 2º 1.500 m.l. 3:39.63

 Vinclos externos 
  Perfil esportivo seguntes World Athletics.
 KEINO, Kipchoge A. (Kip) International Who's Who.
 Centro d'alto rendimiento esportivo Kip Keino.

Categoría:Atletas de Kenya en os Chuegos Olimpicos de 1968
Categoría:Atletas de Kenya en os Chuegos Olimpicos de 1972
Categoría:Corredors de meyo fundo de Kenya
Categoría:Corredors de fundo de Kenya
Categoría:Medalla d'archent en os Chuegos Olimpicos
Categoría:Medalla d'oro en os Chuegos Olimpicos
Categoría:Medallistas olimpicos de Kenya
Categoría:Naixius de Kipsamo
Categoría:1940 (naixencias)